Búið er að auglýsa deiliskipulag fyrir frístundabyggð í Fossárdal við Ólafsvík . Fossárdalur er í austanverðum útjaðri byggðarinnar í Ólafsvík en þar er vegur upp á Jökulhálsinn . Gunnar Tryggvason á Brimilsvöllum kveðst í grein sem hann ritar í bæjarblaðið Jökul , vera ósáttur við þessar fyrirætlanir . Hann segir þar meðal annars ástæðulaust að hrófla við þessari ósnortnu og grösugu hlíð þar sem nóg sé af öðrum byggingarsvæðum . Nær væri að byrja á því að selja öll þau frístundahús sem standa tóm vítt og breytt um landið .